Yuraygir nasjonalpark

Yuraygir nasjonalpark er en nasjonalpark i den australske delstaten New South Wales, omtrent 482 kilometer nordøst for Sydney. Parken ble opprettet i 1980 som et resultat av sammenslåingen av de to tidligere nasjonalparkene Angourie og Red Rock. Etymologi Navnet er en fonetisk oversettelse av navnet til den lokale aboriginske stammen som bodde i området. Stammens navn har tidligere blitt skrevet på ulike måter som Jeigir, Jiegera, Jungai, Yagir, Yegera, Yegir, Yiegera eller Youngai. Beskrivelse Parken dekker 65 kilometer med kystlinje, noe som gjør den til det største sammenhengende verneområdet langs kysten i New South Wales. Stien Yuraygir Coastal Walk går langs kysten, og tar fire dager å fullføre. I parken er det 48 strender, inkludert den populære Shelley Beach på 800 meter. Tretti pattedyrarter er registrert i parken. Sumper og fuktig lynghei gir habitat for den truede østlige jordpapegøyen (Pezoporus wallicus). Referanser